
Urbestro de Zagrebo Milan Bandiĉ kunfestis Zamenhof-Tagon 
Fragmento el Hlapiĉ aperis per Esperanto bengale en Kalkato 
Kroata Turisma Asocio reklamas sin per Universala Kongreso 
de Esperanto 

Esperanta poeto Bozidar Vanĉik ricevis sian straton en Varazdin 
★ Kvar televidaj elsendoj pri Esperanto en decembro lige 
al Zamenhof-tago 

Kroata karavano al Florenco ekprepariĝas 







■ tempo - gazeto de kel 


Karaj legantoj! 

Zagreb aj e sp eranti stoj 
festis la ĉi-jaran Zamenhof-tagon 
kun la zagreba urbestro Milan 
Bandiĉ, kiu aliĝis al la publiko dum 
la prezento de la libro Zamenhof- 
Strato de Roman Dobrzynski. En 
la festo ne mankis eĉ ministro- 
konsilanto Piotr Malinowski de 
la pola ambasadejo en Kroatio. 

Esperanto-Societo 
Liberiga Stelo en Osijek regalis 
siajn membrojn kaj osijekanojn 
okaze de Zamenhof-Tago per 
bela koncerto de kanzonistinoj 
Lada Kos kaj Lela Margitiĉ. 

Realiĝis kvar televidaj 
elsendoj pri la du Esperanto- 
eventoj en Zagrebo kaj Osijek! 

La titolpaĝon ornamas 
la bengala revuo Samidat en 
kiu aperis la unua ĉapitro de 
la bengala traduko de Mirindaj 
aventuroj de metilernanto Hlapiĉ. 

Kroatio en urbo Varazdin 
havas straton dediĉitan al grava 
kroata Esperanta tradukisto kaj 
poeto Bozidar Vanĉik, 

Kroata Turisma Asocio 
uzas foton pri Universala 
Kongreso de Esperanto en 
Zagrebo por reklami pri la 
kongresaj eblecoj de Kroatio. 

La ĉefdelegito porKroatio 
daŭre serĉata! (Intertempe, se iu 
bezonas ion pagi al Universala 
Esperanto-Asocio, bonvolu 
provizore uzi la adreson de 



Sur lafoto de Vlado Jurkoviĉ la urbestroMilan Bandiĉ kun vicprezidanto de KEL 
Radenko Miloseviĉ. 


Spomenka Ŝtimec per Kroata 
Esperanto-Ligo, Kneza 
Mislava 11, tel. 4617550) 

Komenciĝas preparoj 
por la kroata karavano al 
Florenco, kiun preparas 
Faruk Islamoviĉ 

Ni resumas la 
duonjarcentan eldonagadon 
de Kroata Esperanto-Ligo 
per publikigo de la titolpaĝoj 
de la eldonitaj libroj tra kvin 
jardekoj. 

Jen decembraj 

resumoj kiuj kronas lajaron 
2005. 

Kun Kristnaskaj 

bondeziroj Tempo publikigas 
poemon de Imre Szabo. 

Bonvenon al la jaro 
2006! Estu ĝi al ni ĉiuj bona! 

S. Ŝtimec 


-- 

Baldaŭ Kristnasko! 

Baldaŭ Kristnasko! 

Ni devns ekvoji, 
ĉar la infano 
nepras naskiĝi! 

Reĝoj Trijam survojas, 
do, ekuankaŭni! 

Stelo zumas ekscitite, 
la krimema mondo sin kaŝas 

Lucernas la kredo: 
nepre naskiĝos tiu infano! 

Do, ni eku! 

Imre Szabo 

< _ J 


r 

ZAMENHOF-TAGO 2005 EN KROATIO 



La urbestro Milan Bandiĉ inter la zagrebaj esperantistoj dum la 
libropezento (Fotis: Vlado Jurkoviĉ) 


Festo de la libro 
Zamenhof-Strato en Zagrebo 

Zagreba urbestro Milan Bandiĉ la 7-an de decembro 
partoprenis en la ĉi-jara Esperanto-Tago de Zagrebo okazigita 
de Kroata Esperanto-Ligo en unu el la plej grandaj zagrebaj 
librovendejoj Profil-Megastore. La urbestron akompanis estro 
de zagreba Oficejo por kulturo, klerigo kaj sporto Pavle 
Kaliniĉ. La urbestro alvenis post la ricevo de invitilo kaj la 
libro Zamenhof-Strato de Roman Dobrzynski. (En la invitilo 
ni informis la urbestron, ke unu el zagrebaj stratoj portas la 
nomon de Zamenhof.) 

Oficejo de ĉefministro de Kroatio Ivo Sanader skribe 
dankis pro sia ekzemplero de Zamenhof-Strato, samkiel la 
oficejo de ministro pri scienco, klerigo kaj sporto Dragan 
Primorac.^ 

Ĉirkaŭ 60 personoj ĉeestis la programon. 

Dum la aranĝo estis ekspoziciitaj la Esperanta, 
pola, litova, ĉeha, kroata kaj japana libroj Zamenhof-Strato. 
La baldaŭa apero de la slovena kaj la slovakaj eldonoj estis 
anoncitaj. Oni atendas ankaŭ la aperon de la surbendigita 
versio de kroata traduko de Zamenhof-Strato, kiun en 2006 
laŭ iniciato de Kroata unuiĝo de nevidantaj esperantistoj 
preparas Biblioteko de blindaj kaj nevidantaj personoj. 
Eldonisto Damir Mikuliĉiĉ parolis pri la kialoj de Ia eldono de 
la libro en la kroata, tradukisto Domagoj Vidoviĉ parolis pri la 
kondiĉoj en kiuj li kroatigis la verkon. Vida Jerman voĉlegis 
plurajn ĉapitrojn el la verko. La programon gvidis Spomenka 
Stimec. 

Reprezentanto de la Pola Ambasadejo en Zagrebo, 
ministro-konsilanto Piotr Malinowski ricevis donace polan 


Polaministro-konsilanto PiotrMalinowski, reprezentanto de la 
PolaAmbasadejo en Zagrebo ĉeestis la libroprezenton. 



ekzempleron de la verko por la biblioteko de Pola Ambasadejo 
en Zagrebo. 

Radio-programo informis pri la evento, redakcio pri 
kulturo de la kroata televido elsendis programon pri la libro. 
Alia redakcio inspirita pri la verko preparas apartan elsendon 
pri Zamenhof-Strato en Zagrebo. 

Esperantistoj de Esperanto-Societo Bude Borjan 
el Zagrebo en la semajnoj antaŭ Zamenhof-Tago klopodis 
atentigi siajn samurbanojn pri la apero de Zamenhof-Strato per 
la organizita aĉeto de la libro en pluraj publikaj librovendejoj. 
Niaj klopodoj ne restis sen eĥo: la 22-an de novembro gazeto 
Veĉernji list publikigis informon pri la kvin plej aĉetataj libroj 
en Librovendejo AGM: Zamenhof-Strato en tiu listo staras sur 
la kvara loko kaj Roman Dobrzynski estas akompanata de 
aŭtoroj Engdahl/William, Krauss Lawrence, Melissa P. kaj H. 
Eberle. 

S.Ŝtimec 

Zamenhof-Tago en Varazdin 

Esperanto-Societo BozidarVanĉik el Varazdin okazigis 
lige al Zamenhof-Tago 2006 sian Jarkunvenon. La prezidanto 
de la societo Stanko Rukelj aperigis en la retejo de la societo 
la unuan romanon tradukita de la kroata en Esperanton, La 
trezoro de V oraĵisto de August Ŝenoa el 1911, tradukita de 
Fran Kolar Krom. Jam antaŭe estis enretigitaj (lingve reviziitaj 
de Franko Luin Surprizitaj nuptofestantoj de Eugen Kumiĉiĉ 
kaj Dianto de la tombo de poeto (en traduko de Stanko Rukelj); 
www.fortunecitv.com/westwood/indigo/453/nove kaj 

http:// 82.182.30.179/inko/096-l .pdf kaj 
http://82.182.30. 179/inko/190-9.pdf 

S. Rukelj 

Zamenhof-Tago en Rijeka 

Rijeka omaĝis al Zamenhof-Tago per programo en 
klubejo la 19-an de decembro 2005. Cefprelegis Vjekoslav 
Morankiĉ. 


VODNIKOVA 9 

decembro 2005 


Donacoj 

121.Zlata Naniĉ 

67,75 eŭrojn 

122. Radenko Miloŝeviĉ 

6,78 eŭrojn 

123. Tihomir Lovriĉ 

2,43 eŭrojn 

124. Neven Kovaĉiĉ 

10,80 eŭrojn 

125. Dinko Matkoviĉ 

27,10 eŭrojn 

126. Bojana Duriĉiĉ 

2,00 eŭrojn 

127. Zlatko Hinŝt 

50,00 eŭrojn 

128. Roza Brletiĉ-Viŝnjiĉ 

l,00eŭron 

129. Mirjana Zezelj 

13,62 eŭrojn 

Entute: 

10.283,52 eŭrojn 

PER RESTADO EN SARAJEVO 
PREMIITA KAJA FARSZKY 

La komisiono de Esperanto-Societo 
"Bude Borjan" kunsidis la 29-an de decembro 
2005 kaj analizis 3 aliĝojn de gejunuloj- 
kandidatoj por la senpaga restado ĉe UK en 
Sarajevo. 

La komisiono decidis, ke la plej altajn 
pritaksojn ricevas Kaja Farszky. Ŝia biografio 
aperos en la venonta numero de Tempo. 

La sponsoro de tiu premio dediĉas la 
premion, restadon en Sarajevo, al la memoro 
pri siaj bosniaj radikaj, al la memoro pri paĉjo 
Jovan kaj al - kato Felikso. 

Komisionanoj: Bojana Duriĉiĉ, Mirjana 
Zezelj, Spomenka Ŝtimec. 


Zamenhof-Tago en Osijek 

Esperanto-Societo Liberiga Stelo en Osijek okazigis la 15-an de 
decembron koncerton de kanzonistino Lada Kos kaj aktorino Lela Margitiĉ. 
Ŝi kantis en Esperanto, franca kaj la kroata. Partnero en la koncerta 
programo omaĝe al Zamenhof-Tago estis Hotelo Central en Osijek, kies 
luksaj dekoraĵoj donis belan kadron al la jarfina festo. Esperantistoj kaj 
gastoj de la hotelo (entute 40 personoj) ĝuis la kanzonan koncerton de la 
elstaraj kantistinoj kian Osijek malofte spertis. Gratulojn al Saŝa Kocian, la 
ĉeforganizanto, kiu tiel bele dignigis Esperanton en Osijek. Pri la evento 
elsendis Kroata TV kaj Slavonia TV. La 6-minuta TV-filmo por Slavonia TV 
kun intervjuo de Davor Klobuĉar pri Esperanto disponeblas per KD. 

Davor Klobuĉar. 




FAJREROJ DE L' INSULO 


Rifoj kaj maro 

Fiŝarĝento 

Post vinberrikolto 

pacaj najbaroj 

deVsaVkovrita 

forgesita vinbereto 

dum martrankviT 

en bareleto. 

kvazaŭ grapolo. 

Blankan ŝaŭmon 

Mugilsalto 

Vojoj ebriaj 

ondoalvent 'donacas 

dum nokta kalmo 

de V brandodoro 

spasmo dolora. 

lunluma kiso. 

el kaldronego. 

Sur maro 

Sub ftgarbo 

Narcisoj 

nordvento kolektas pugnojn 

sur flava tuko 

aromebriaj 

por bati klifojn. 

mortas aŭtuno. 

vintromeze. 

Cirkaŭ panpeco 

Kaktopikiloj 

SurV ŝeV deV pino 

mugiloj preĝas 

hirtigis ŝtonojn 

gutoj rezinaj 

Patron nian. 

de V ŝtonmuro. 

nombras la jarojn. 

2,30 


Dragutin Tadi) 




KROATA VERKISTO DRAGUTIN TADIJANOVIĈ 
FARIĜIS CENTJARA 


Dragutin Tadijanoviĉ, la kroata verkisto kies versojn esperantigis Josip Vele- 
bit kaj kiel propran eldonaĵon publikigis en 1936 sub la titolo kanto al mia koro, festis 
en 2005 sian centan jubileon. La tuta jaro 2005 estis en Kroatio dediĉita al la verkisto 
Tadijanoviĉ. Kiani li vizitis elementan lemejon Retkovec en Zagreb, kie Esperanto estas 
instruata, en la bonveniga programo salutis lin interalie lernanto Filip Valjak kiu reci- 
tis por la verkisto Esperantan tradukon de lia fama poemo Longe dum nokt' dum vintra 
blanka nokt’. Sur la foto: Tadijanoviĉ sur la kroata poŝtmarko. 


UNIVERSALA KONGRESO DE 
ESPERANTO REKLAMAS PRI 
KROATA TURISMA ASOCIO 

Ĉe Kroata Turisma Asocio aperis bela libro kiu 
prezentas kongresajn kapacitojn de Kroatio. Kun intereso 
juna membro de KEL Darko Blaziĉ malkovris la libron en la 
turisma oficejo. Lian atenton altiris granda Esperanta flago 
en la mezo de la titolpaĝo. Pri kio temas? 

La libro reklamas du turisme plej gravajn punkojn 
de Kroatio - tial titolpaĝe troviĝas Zagrebo kaj Dubrovnik. 
Sed la libro celas atentigi pri la kapabloj gastigi la plej 
grandajn mondajn kongresajn eventojn. Eble tial la malfemia 
ceremonio de la zagreba UK akiris la honoran lokon sur la 
titolpaĝo. Ni kiel la ilo per kio aliaj reklamas pri si. Ĉu ankaŭ 
via partopreno helpis kunteksi tiun foton kun amaso da 
kongresanoj? 

S. Ŝtimec 


l _ 

Croatian 

Convention 

Catalogne 


NOVA FAKSILO EN NIA OFICEJO 


Homoj tre gravas por ke la asocio funkciu. Sed ankaŭ 
la iloj helpas por ke la laboro mliĝu glate. Jen la grava akiraĵo 
en nia oficejo el Ja jaro 2005: la nova faksilo. Dankon al la 
donacinto Davor Ŝtimec. 


U LI C A 

BOZIDARA 

VANClKA 


Nova Zamenhof-objekto en Kroatio 

BOZIDAR VANĈIK RICEVIS 
SIAN STRATON 
EN VARAZDIN 


Granda kroata Esperanta tradukisto kaj poeto 
Bozidar Vanĉik ricevis en Varazdin sian straton. 

Bozidar Vanĉik (Kaniza 1909 - Varazdin 1970) 
estis juĝisto ? anstataŭanto de ŝtata prokuroro, aŭtoro de 
lemolibro pri Esperanto laŭ kiu li ofte kaj multe instruis. 
Kroin Esperanto lia granda hobio estis Intersteno. 

Li multe tradukis el la kroata literaturo kaj lit- 
eraturoj de aliaj sudslavaj popoloj. Lia plej fama traduko 
estas Kavo de Ivan Goran Kovaĉiĉ. En poemaro Reehoj, 
publikigita sur Kanariaj Insuloj troviĝas 7 liaj pomeoj, el 
kiuj la plej fama estas^4/ abortita ido. Vanĉik reprezentas 
Kroation en pluraj antologioj de la originala Esperanta 
literaturo. 

La strattabulon fotis Stanko Rukelj, la aktuala 
prezidanto de Esperanto-Societo en Varazdin kiu portas 
la nomon de Bozidar Vanĉik. 

La filo de Bozidar Vanĉik donacis la esperantan 
bibliotekon de la patro al Kroata Esperanto-Ligo. 

MINISTEMO PRI KULTURO HELPIS DISTRIBUI 
ZAMENHOF-STRATON EN LA KROATA ^ 

Kroata Esperanto-Ligo rekomendis al siaj membroj viziti 
lokan librovendejon kaj tie prunti kaj legi la libron ĉar Ministerio 
pri kulturo aĉetis de la eldonisto 50 ekzemplerojn de la libro por ke 
ĝi enim publikajn bibliotekojn en Kroatio kaj estu je la dispono de 
legantaro dise tra Kroatio. 

Se iu ŝatus aĉeti la kroatan libron, ĝi povas atingi aĉetonton 
poŝte kontraŭ 125 kn. Vi povas mendi ĝin per telefono (01) 6112 576 
aŭ per reto ĉe izvori@izvori,com . Pagebla ankaŭ per kreditkarto. 




KROATA 


MARULI 


2005 


LITERATURA 

POEMON 


REVUO MARUUC PUBLIKIGIS 
DE NIKOLA ŜOP 




Marulic- Kroata literatura revuo 2-2005 publikigis originalan kroatling- 
van poemon de Nikola Sop Preĝo ke ne plu mi estu poet' alkompanata per la Espe- 
ranta traduko de Lucija Borĉiĉ kaj en la ĉina traduko de konata ĉina tradukisto 
Hu Guozhu. La ĉinigo estas frukto de la kongresaj renkontiĝoj en Pekino en 
2004. 

S. Stimec 


ZAMENHOF-STRATO EN 
LA SLOVENA 

Kiel anoncite en decembro 
2005 aperis la slovena versio de Za- 
menhof-Strato de Roman Dobrzynski 
en traduko de Vinko Oŝlak. Eldo- 
nis la libron Inter-Kulturo Maribor. 
La titolpaĝon de la libro priozorgis 
Zdravko Kokanoviĉ 


FAMILIA RENKONTIGO SUR LA MONTO KALNIK 
APUD KRIZEVCI 

La 4-an Familian renkontiĝon gastigos montkabana domo sur la monto 
Kalnik apud la urbeto Krizevci en nordokcidenta Kroatio. La montkabano troviĝas 
tre proksime apud la plej alta pinto de monteto Kalnik - Vranilac (632), mino de 
mezepoka kastelo kaj grandaj herbejoj taŭgaj por ripozo kaj amuzo de infanoj kaj 
gepatroj. Kiel kutime, la aranĝo estas dediĉita al esperantaj familioj kun Esperanto- 
parolantaj infanoj, sed ankaŭ aliaj estas bonvenaj. 

Vanja Radovanoviĉ 



KROATA STUDENTO PRI ESPERANTOLOGIO 
ĈE POU UNIVERSITATO ADAM MICKIEWICZ 

Konata zagreba esperantistino Juda Rey Hudeĉek 
ekstudis en Poznan ĉe Esperanto-Fako de la Universitato de 
Adam Mickiewicz, la dua plej granda universitato en Pollando. 
La postdiplomajn studojn kiuj daŭras 3 jarojn gvidas D-rino 
Ilona Koutny. La unuaj gestudentoj finis tie siajn studojn en 2002. 
Enkonduko al ĝenerala kaj aplikata lingvistiko, internacia kaj 
interkultura komunikado, gramatiko, literaturo kaj historio, estas 
nurkelkaj studobjektoj pri kiuj prelegos konataj esperantologoj. 
Studentoj studas hejme kaj veturas al Poznan por surlokaj kursoj 
de po 4 studobjektoj kaj ekzamenoj en septembro kaj febmaro. La 
gestudentoj pretigas dimplomlaboraĵon kaj post la fina ekzameno 
ricevos atestilon pri Interlingvistikaj Studoj. ESF (Esperanto 
Studies Foundation) certigas kelkajn stipendiojn 


PRELEGO PRI ESPERANTO 
EN KRAPINA 

Radenko Miloŝeviĉ prelegis pri Esperanto en 
Kroatio kadre de la prelegserio de la asocio „Viroj kun 
la koro el Zagoije". Li gastis en urbo Krapina la 1-an de 
oktobro 2005. Lia temo estis "La latina hieraŭ - Esperanto 
hodiaŭ, en la batalo pri la kroata lingvo kaj Kroatio". 


PRELEGO PRI ESPERANTO 
EN ZABOK 

Spomenka Ŝtimec prelegis en Gimnazio Antun 
Gustav Matoŝ en Zabok pri Esperanto al la gimnazianoj 
el la unua klaso la 4-an de novembro 2005. 

KIE KROATIANOJ INTENCAS PARTOPRENI EN 2006? 

KONGRESOJ KAJ KONFERENCOJ VIZITINDAJ 


21a - 23a de aprilo: Montkabano sur Kalnik (apud 
Krizevci) 

La 4a Familia Montkabana Renkontiĝo. 

Kontaktadreso rete: vania.radovanovic@,ericsson.com 
Retpaĝo: http://www.angelfire.com/va2/Vani a . 

23a - 30a de aprilo: Strasburgo, Francio 

Kroataj lemejanoj ĉe Euroscola. Kontaktadreso: Kroata 
Esperanto-Ligo, Kneza Mislava 11, 10000 ZAGREB, telefono: 
01 461 7550, faksilo: 01 4619373, rete: es peranto@zg.htnet.hr 

6a - 12a de majo: Ŝanhajo, Ĉinio 

La 58a Konferenco de Intemacia Fervojista Esperanto- 
Federacio. Kontaktadreso: IFEF-Kongreso, Istvan Gulyas, 
Rakos u. HU-1155 Budapest. Rete: kozsul3@freemail.hu . aŭ 
ĉe Kroata Fervojista Esperanto-Asocio, Mihanoviĉeva 12, HR- 
10000 Zagreb. 

19a -21a de majo: Kostrena kaj Rijeka 

Kroata konkurso pri scio de Esperanto por lemantoj el 
elementaj lemejoj. Kontaktadreso: ĉe KEL . 

19a -21a de majo: Rijeka kaj Kostrena 

Internaciajunulara renkontiĝo pri temo: "Naciaj kulturoj kaj 
eŭropia identeco". Kontaktadreso: Esperanto-Societo Rijeka, 
Blaza Poliĉa 2, HR-51000 RIJEKA, telefono/faksilo: 051 228 
148, rete: esperanto.rii eka@ri, htnet.hr . 

27an de majo: Hraŝĉina-Trgoviŝĉe 

Meteorita festo. Kontaktadreso: ĉe KEL. 


Junio (loko kaj dato anoncotaj) 

La 8a Kongreso de Kroataj esperantistoj. Kontaktadreso: ĉe 
KEL. 


22a - 24a de julio 2005: Hraŝĉina-Trgoviŝĉe, bieno de 
Spomenka Stimec 

La 3aRenkontiĝo de Esperantlingvaj verkistoj. Kontaktadreso: 
ĉeKEL. 


29a de julio - 5a de aŭgusto: Firenze, Italio 

La 91 a Universala Kongreso de Esperanto. Vidu aliloke en 
la revuo detalojn pri buskaravano de kroatiaj esperantistoj. 
Kontaktsdreso: ĉe KEL . 

72a Internacia Kongreso de Blindaj esperantistoj. Informoj 
ĉe: Antun Kovaĉ telefono: 01 487 0142 kaj poŝtelefono: 098 993 
5712 

5a-13ade aŭgusto: Sarajevo, Bosnio kaj Hercegovino 

La 62-a Intemacia Junulara Kongreso. Informoj rete: 
hara@ikso.net . Kontaktadreso: ĉe KEL . 

6a - 12a de aŭgusto: Triesto, Italio 

"Inter Karsto kaj Maro", internacia somera renkontiĝo en 
Triesto, Italio. Kontaktadreso ĉe: noredv@tele2.it . 

19a - 26a de aŭgusto: Beograd, Serbio kaj Montenegro 

/9-a SAT Kongreso. Inl' Terezija Kapista, Studentska 39/23 , 
SCG-11070-27 Beograd, Srbija i Cma Gora 

21an - 24an de septembro: Dom pod Storzi, Slovenio 

17a Montkabana Renkontiĝo. Kontakto: http://www.angelfire. 
com/vanj a/index, html 

19an de novembro: Kaŝtelir, bieno de Marcello 
Trampuh 

Intemacia esperantista renkontiĝo "Celebro de la nova vino". 
Kontaktadreso: Marcello Trampuh, Kranĉiĉi 1, 52464 Kaŝtelir 
kaj rete: marcello@trampuh.com 


En la mondo en 2006 okazos pli ol 160 kongresoj, 
konferencoj kaj renkontiĝoj kie sola laborlingvo estas 
Esperanto. Plena kalendaro de Esperanto-aranĝoj en la 2006 
videblas ĉe retpaĝo: http://www.eventoj.hu . 

Kompilis: V. Morankiĉ 


NOVA ADRESO DE INTERNACIA 
ESPERANTO-MUZEO 

La Internacia Esperanto-Muzeo en Vieno 
remalfermiĝis en Palaco Mollard, Herrengasse 
9, 1010 Vieno. 


KUNE jarkunvenis 

Kroata unuiĝo de nevidantaj esperantistoj 
jarkunvenis en la ejoj de KEL la 26-an de novembro 
2005. La kunsidon gvidis prezidanto Antun Kovaĉ 
(meze) kun sekretario Dragan Ŝtokoviĉ. Protokolis 
(dekstre) Damir Daniloviĉ. 

KROATIO KAJ ESPERANTO 

Antaŭ 48 jaroj okazis en Zagrebo la 38-a Universala 
Kongreso de Esperanto, kaj ĉijare, inter la 21-a kaj la 27-a 
okazas en Zagrebo la 86-a Universala Kongreso de Esperanto, 
kian ĉiujare oni okazigas en iu alia lando kaj en iu alia urbo. 
Ĝenerale estas konate, ke Esperanto estas la intemacia 
planlingvo, kaj la okazigo de la Universala Kongreso en 
Zagrebo fare de ĝiaj uzantoj, sendube meritas ke oni dediĉu 
kontribuon en lingvokolumno de la gazeto Vijenac. 

Kiam temas pri Esperanto, ne mankas diversaj 
antaŭjuĝoj. La unua kaj ankoraŭ sufiĉe disvastigita, estas ke 
Esperanto kiel la mondlingvo strebas anstataŭigi naciajn 
lingvojn kaj ekesti la nura lingvo de la tuta homaro. Nenio pli 
malproksima de la vero. Esperanto deziras ekesti la internacia 
lingvo, tio signifas la dua lingvo de ĉiu homo en ĉiuj intemaciaj 
rilatoj, oficialaj kaj privataj. Ĝi strebas forigi la konkuradon por 
tiu funkcio de la tielnomataj mondlingvoj kaj ilian altrudadon 
al la "malgrandaj". Dirante alimaniere, Esperanto samtempe 
deziras en la lokaj kadroj konservi naciajn lingvojn, de kiuj 
ĉiutage multaj malaperas desur la monda lingvo-scenejo. 

La dua antaŭjuĝo estas unuavide pli serioza. La 
multaj famaj realistoj diros ke Esperanto jam perdis la batalon 
kun la angla lingvo, kiu jam ekestis la vera mondlingvo. 
Ankaŭ tiu aserto estas malproksima de la realo. Veras ke la 
universala kleriĝo en la mondo progresas kaj ke, krome, oni 
pli multe lemas la fremdajn lingvojm antaŭ ĉiuj la anglan, 
en multaj regionoj nur la anglan. Kaj ankaŭ estas vero ke 
la diversaj intemaciaj rilatoj kaj la laboroj, specife tiuj de la 
malpliranga intelektnivelo, pli multe vastiĝas kaj ke la homoj 
por ili plej multe aŭ nure uzas la anglan lingvon. Sed la vero 
estas ankaŭ ke la angla ne nur pli kaj pli uziĝas, sed ĝi iĝas 
pli malriĉa, nefinlernita, reduktita, neegala angla lingvo. Kaj 
veras ankoraŭ unu fakto - en multaj landoj, precipe la aziaj 
kaj la afrikaj, la angla ĝis antaŭ nelonge antaŭe estis la nura 
lingvo de la moderna civilizo, de la landa administrado, de 
la mez- kaj alt- edukado, ktp., kaj nun tagon post la tagon 
tiun taskon ĝi pli perdas favore al lokaj lingvoj kiuj pli kaj 
pli obstine nomiiĝas kaj iom post iom en la socio prenas tiun 
lokon kiun hodiaŭ havas naciaj lingvoj en Eŭropo. Tiaj faktoj 
je la fino estos la decidantaj. 

Ni rememom pri la destino de la gennana lingvo 
en Mezeŭropo. Iam la germana lingvo suverenis en la plej 
altaj instancoj, la altrangaj kaj oficistaj socitavoloj konis ĝin 
perfekte, kaj la naciaj lingvoj superregis nur la beletron, en 
la preĝejoj kaj en popolaj tekstoj. Hodiaŭ, pro la evolucio de 
la lemeja-sistemo kaj la turismo, nekompareble pli granda 
procento da homoj konas la germanan. Sed tiu gennana lingvo 
estas uzata nekompareble malpli bone, maplimulte kaj rare 
dum la naciaj lingvoj transprenis preskaŭ ĉiujn ĝiajn iamajn 
taskojn. 

Ne ekzistas iu pli serioza kialo por priprensi ke en 
la futuro la angla lingvo mondskale ne sekvos la destinon de 
la germana lingvo en Mezeŭropo. La malplifortigado de la 
ekskludigaj pozicioj de la angla lingvo en la plej multaj partoj 
de la mondo plifortigos la konkurencon de la aliaj pretendantoj 
por la pozicio de la intemacia mondlingvo. Antaŭ ĉiuj fortiĝos 
la franca, hispana, araba, kaj certe msa lingvoj. Tiam pli forte 
esprimiĝos iuj intemaj malavantaĝoj kaj malfortecoj de la angla 
lingvo: malfacila akirado de la skribkapablo kaj prononcado, 
ĉiam pli grandaj prononcdiferencoj, kaj diferencoj en 
vorttrezoro, frazeologio, sed ankaŭ diferencoj pri la ortografio 
inter la brita, usona, aŭstrala kaj la aliaj variaĵoj de la angla 
nonno. Neprecizeco kreskos. Ĉio tio signifas ke la batalo por 
la rolo de la internacia mondlingvo en la proksima futuro ne 


malfortiĝos, sed kontraŭe - ĝi 
fortiĝos. 

La historio povas 
krome instmi nin ion alian. La 
angla ne estas la unua lingvo kiu 
en la siatempaj cirkonstancoj 
donis la impreson ke ĝi fariĝis 
la intemacia mondlingvo 
kaj ke ĝi restos tia. Tia estis 
la greka en sia mondo, kaj ĝi 
perfekte plenumis la taskon. 
Sed anstataŭigis ĝin la latina 
kaj dum la jarcentoj ŝajnis ke 
restos tiel, tamen ĝin ĥeredis 
la franca kaj ĝis antaŭ nelonge 
tenis la rolon, sed nun ĝi batalas 
por savi la restaĵojn de la iama 
brilo. Kio al ni garantias ke ĝusl 
tiu vicordo? 


Prvo licejednine 


VUKNAC 


la angla estos la escepto de 


Ekzistas ankoraŭ unu kialo kial en la proksima 
futuro ne ekzistas espero ke iu ajn nacia lingvo vere venkos 
en la konkurado por la rolo de la reala intemacia mondlingvo. 
La kvanto de la nomiigitaj lingvoj kiel lingvo-portantoj de la 
nacia komunikado kaj civilizeco senĉese kreskas, en la mondo 
ripetiĝas la procezo kiu en la Eŭropo okazis plejparte dum la 
deknaŭajarcento. Sed ankoraŭ nun eblas vivi sen la ĝenerala 
dua lingvo por ĉiu homo, sen universale akceptita intemacia 
mondlingvo. Eŭropojam estas Babilono, kaj ĝi estos tia pli 
kaj pli, sed la mondo kiel tutaĵo fariĝos Babilono kaj okazos 
iuspeca sufokiĝo. La averaĝa homo de la hodiaŭo ne vidas 
tion, sed ankaŭ la averaĝa Eŭropano de la komenco de la 
deknaŭa jarcento ne povis facile imagi la hodiaŭan eŭropan 
Babilonon. La vojaĝoj ĉiam iĝas pli frekventaj, longdaŭraj, 
kaj diversaj; tekniko, specife teknologio progresas, la medioj 
regas la mondon, ktp., ktp. Tio ne estas la terglobo ldu povus 
iamaniere vivi en la ĝeneralaj babilonaj kondiĉoj. Kaj ĝi serĉos 
urĝan eliron. 

La homaro neniam ĝis nun faris ion kio estus 
dezirinda aŭ morala, la homaro ĉiam provas trovi iun pli 
facilan eliron kaj alportas la decidon nur tiam kiam tio 
absolute estas necese fari. Kiam ĝi devos fari tion, la homaro 
ekprenos la ĝeneralan intemacian lingvon. Pro la propraj 
malavantaĝoj kaj pro la rezisto de la aliaj pretendantoj, 
neniu nacia lingvo havas tian ŝancon. Esperanto estos je ia 
dispono, ĝi neniun endanĝerigas, kaj la homaro akceptos ĝin 
por la rolo pro kiu ĝi ekestis kaj evoluisjam dum 115 jaroj, 
de la jaro 1887-a ĝis hodiaŭ. Esperanto nek estos akceptita ĉar 
ĝiaj naturo kaj enhavo estas vere intemaciaj, nek ĉar ĝi estas 
facila por lerni, nek ĉar ĝi estas unika kaj egalfonna tra la tuta 
mondo, kaj simile (ĉio ĉi tio estas, interalie, la pura vero), sed 
ĝi estos akceptita ĉar ĝi praktike estos la sola je la dispono. Pro 
tio la plej ĉefa tasko de esperantistoj ne estas nur konvinki 
la homaron kiom saĝe kaj etike estus akcepti Esperanton kiel 
la internacian mondlingvon, ĉar la mondo estas surda al tiaj 
argumentoj. Sed la ĉefa senco de la Esperanto-movado estas 
en la monda kolektivo pluteni kaj evolui Esperanton kiel la 
vivan, homogenan, fruktodonan, kvalitan kaj elastan homan 
lingvon. Ĝis la epoko en kiu ĝi ne plu estos ofertata, sed 
serĉata. La Zagreba Kongreso estos unu paŝo sur tiu vojo. 


Dalibor Brozoviĉ 


Vijenac, n-ro 193-195, la 26-an de julio 2001 

Esperantigis Danijela Drakula 

DRAGUTIN VVRANKA - 
ESPERANTOKARIKATURISTO 

Post iom da foliumado de malnovaj gazetoj, antaŭ mi 
troviĝis sufiĉe interesa rakonto. Rakonto pri homo, esperantisto, kari- 
katuristo, pri liaj idealoj, pri liaj kapabloj, eĉ pri liaj eraroj. 

Lia patro Pawel (poste Pavao), naskiĝis en Pollando (Ro- 
brek-Slezka, 1861). Li migris al urbo Osijek en Kroatio (tiam Jugo- 
slavio), kie li fariĝis konstru-entreprenisto kaj lignokomercisto. Per 
obstina laboro li fariĝis unu el la plej riĉaj loĝantoj de Osijek, kie li 
posedis ok loĝdomojn. Li edziĝis al Helena naskita Stoliĉ kun kiu li 
havis kvin infanojn: la filojn Dragutin (1904) kaj Miroslav (1916, vet- 
erinaro) kaj la filinojn Ana Franjka (1897, edziniĝinta Leitner), Marija 
(1901, edziniĝinta Graf), kaj Vjekoslava (1902, edziniĝinta Tajsl). Por 
nia rakonto gravas nur la filo Dragutin, kiu estis tre akvita esperan- 
tisto. Li naskiĝis en Osijek, la 30-an de septembro 1904 

A1 iom supraĵaj konantoj de la landa Esperanto-historio, 
la nomo de Dragutin Wranka estis konata el la jaroj antaŭ la dua 
mondmilito, kiam li obstine propagandis Esperanton en la regiono 
de Slavonio. Li estis kunaŭtoro (kun Lavoslav Kraus) de la tre popu- 
lara vortaro "4000 vortoj" (la unua eldono aperis en 1935 en Osijek), 

Dragutin finis gimnazion en Osijek, post kio li ekstudis en 
Vieno, de kie li revenis ne fininte la studojn, kaj postenis kiel oficisto 
de distrikta tribunalo en Zupanja, kaj antaŭ tio en Brinje. Senpere 
antaŭ la milito li estis oficisto de la grundoficejo en Osijek. Ne estas 
klare pro kio li ne finis la studojn, sed ŝajnas, ke li, kiel filo de riĉa 
patro, vivis tre senzorge, kaj nur pro la decido de la gepatroj devis 
reveni kaj komenci labori. Tamen, tre verŝajnas la fakto, ke li lernis 
Esperanton ĝuste en Vieno. Pri tio indus serĉi informojn en la aŭstriaj 
arkivoj. 

Li estis konata kiel tre lerta desegnisto, precipe karikaturis- 
to, pro kio li komencis aperigi karikaturojn en nacilingva lokaĵurnalo 
"Hrvatski list" (hodiaŭ tre konata "Glas Slavonije"). En la jaro 1937 
li edziĝis al flegistino de la urba hospitalo Serafina naskita Puratiĉ 
(nask. en Sumartin sur la insulo Braĉ la 1-an de novembro 1909), kaj 
tio tre verŝajne havis gravajn konsekvencojn por lia posta vivo. La 
edzino de Dragutin estis fratino de policĉefo en Osijek en la periodo 
de kvislinga Sendependa Ŝtato Kroatio. Sub influo de la parencaj rila- 
toj, ankaŭ Dragutin akceptis politikan starpunkton favoran al la poli- 
tiko de Sendependa Ŝtato Kroatio. Tiel, el tre fervora esperantisto en 
la 1930-1940-aj jaroj, kiam li per sia laborego faris fruktodonan tere- 
non por fondo de Esperanto-societoj en Osijek, Beliŝĉe kaj Vinkovci, 
li subite fariĝis pli favora politikumanto, kaj post la nacia kongreso 
okazinta en Osijek en 1935 (kies LKK-ano li estis), li ne plu aperis pub- 
like rilate Esperanton. 

Per alveno de la militfino, kaj per fiasko de la kvislinga 
ŝtato, do pro la politikaj kaŭzoj, kaj li kaj la edzino (kiu ankaŭ es- 
tis esperantistino) devis forlasi la hejmlandon. Sian novan loĝlokon 
ili trovis en Mendoza (urbo en Argentino, sur la deklivoj de Andoj). 
Per koincido, tiutempe en Argentino vivis ankaŭ Tibor Sekelj, kaj 
Dragutin Wranka kun li kaj aliaj diverslandaj enmigrintoj fondis en 
Mendoza tre akvitan Esperanto-grupon, dum jaroj disvastigante Es- 
peranton en Argentino, ĉe kio Dragutin uzis sian kapablon de Cseh- 
instruisto. Estas konataj liaj provoj propagandi Esperanton ankaŭ en 
aliaj sudamerikaj landoj. Malgraŭ miaj multaj provoj kontakti kun 
argentinaj esperantistoj, pri lia laboro tie mi ne sukcesis ekscii iom 
pli. Sed, en la internacia scenejo, Dragutin estis aparte konata per 
siaj lertaj karikaturoj en "La Praktiko", "Heroldo de Esperanto" kaj 
aliaj gazetoj de tiutempa Esperanto-movado. Ili estis plejparte pri- 
movadaj kaj pripolitikaj, kontraŭmilitaj k.s. Li apartenas al laplej ko- 
nataj Esperanto-karikaturistoj entute. Li estis ankaŭ kapabla lingvou- 
zanto, kaj el liaj literaturaj kreaĵoj konserviĝis la novelo "La recenzo" 
(aperinta en "Norda Prismo" n-ro 1 en 1958). 

Li mortis en Mendoza la 21-an de februaro 1980. 

JosipPleadin 



Geedzai Dragutin kuf SVmfina Wranfc<i 



- Bonan tagon, onklo Byrnes! Se vi min enlasos, vi vidos, kiel 
rapide solviĝos la problemoj! 



UniversalaEsperanto-Asocio: ”Vekiĝu, onklo, vekiĝu! Rigardu, nikolek- 
tis jam 16 milionojn da subskriboj en lafavoro de Esperanto! 



GeneraloBastien, eksaprezidantode IntemaciaEsperanto-Ligo: "Dank' 
al la ĝusta ĉevalo ni gajnis la vetkuron. Nun mi povas trankvile iri en 
prension." 

LA RECENZO 

Kiirt Karamba fermis la Plenan Vortaron, metis 
la fontplumon sur la skribotablon kaj fluge tralegis sian 
recenzon. Elĉerpita li lokis sin pli posten, ke lia korpo plene 
laŭis la komfortan fotelon. Pro la modele plenumita tasko 
ekvibris rideto ĉirkaŭ lia, iom senesprima buŝo. 

Per vetkura rapido la vespero pasis dum la laboro. 
Rigardo al la manhorloĝo montris, ke la tempo jam flugas 
renkonte al la noktomezo. Potenca oscedo sekvis. Kutime li 
tiuhorejam mole nestas ĉe sia edzineto, Sonja, sed hodiaŭ 
okazis io escepta pro la nobla devo informi la legantaron de 
unu el la plej gravaj Esperanto-gazetoj pri nova literatura 
evento. Ne estis la unua fojo, ke li kritikis dubevaloran libron, 
kiel ankaŭ la ĵus kritikita originala verketo. La temo, kiun 
lia konato, Jorge Parmezano prilaboris, ne plaĉis al li. Teda 
naivaĵo en lingvo neflua kaj perfekte fuŝa. Karamba ne dubis, 
ke Jorge Parmezano, kvankam faklerta ŝuisto, kiel verkisto 
ekster nia movado meritus nenian seriozan konsideron. La 
libro ankaŭ teknike ĝenis, sed la preseraroj estis malpleje 
ĝenaj, ĉar ili sprite interrompis la monotonecon de la teksto. 
En la antaŭparolo la kompostisto eĉ kripligis la nomon 
de Pannezano je Jorge Partizano, ĉar li ja estis liberema 
kompostisto kaj pensis pri la braveco de partizanoj, sed tio 
certe ĉagrenis la aŭtoron, kiu estis rigora vegetarano. 

Tiu mensa manĝaĵo, kiun li devis digesti, asocie vekis 
la rememoron pri la kutima dispepsio. Plaŭda mkto revokis 
la iom tro abunde konsumitan brasiksalaton, tiel ke la du 
misdigestoj marŝis kune. Sian recenzon li tamen konsideris 
ne nur lingva, sed ankaŭ diplomata majstraĵo. Ĉu decus per 
sincera kaj negativa kritiko inciti ofereman pioniron, kiu 
elspezis por la eldono de sia verketo sian lastan moneron? 

Li ne povis ne cedi al la tento refoje tralegi sian 
recenzon, sed laŭte, laŭ siakutimo, por pli impresi. Li admiris 
sin. Kiel sentos do la samideanoj, por kiuj ĉio estos nova? 
Precipe la fino pri la bildoriĉaj esprimoj plaĉis al li kaj li ne 
povis ne voĉlegi: "En tiu originala verko la aŭtoro ne prilaboris 
ian naivaĵon, sed realisman temon kun poezia ĉarmo. Malgraŭ 
negravaj lingvaj kritikindaĵoj la verko estas rimarkinda 
kontribuo al nia originala literaturo. E1 ĉiu paĝo brilas frukto 
de verkista talento, majstra kaj kolorriĉa lingvaĵo. Jen ekfloris 
nova, krea talento en la ĝardeno de niaj literaturamantoj. 
Jen artisto, kiun la beletra Muzo kun ŝato vizitas kaj inspiras. 
Libro de tia unuaranga literatura merito estas ne nur leginda, 
sed ankaŭ legenda kaj nepre havenda." 

Korpe kaj mense laca li iĝis. La palpebroj iĝis 
plumbopezaj, dum la kapo glitis posten. la horloĝo anoncis la 
noktomezon. La sonorbatoj preteris duonsvene liajn orelojn, 
ĉar liamenso jam ŝvebis en la lando de la sonĝoj. Recenzisto...! 
Nun la kapo jam dorme ripozis sur la dorsapogilo, la okulvitroj 
glitis sur la iom malaltetan frunton. Recenzisto ...! 

Spasmaj movetoj subite aspergis lian vizaĝon. 
La beata mieno mallumiĝis, ĉar el la tero antaŭ li elsaltis 
verdkoloraj koboldoj kun sagoformaj harpunoj. Ronde ili 
ĉirkaŭdancis lin kun moka rikano: Hihihi, ha, ha, ha! Unu 
el ili neaverte kun aroga aŭdaco saltis antaŭ lin kaj per sia 
vosteto malhome vipis lian nazon. Kia malrespekto! La nazo 
ekdoloris. Li volis protesti kaj helpokrii - Sonja -, sed vana 
gorĝostreĉo, io kunpremis la gorĝon, el kiuje lia surprizo 


eliĝis nur kvar prasonoj: Sal, Ber, Jon, Roŝ. Tio mirigis lin, 
ĉar la kvar vortoj memorigis lin pri la prasona teorio. Sed li 
mem ne estis certa pri tio, ke li fakte aŭdis tion, kaj la ĝustecon 
de la teorio ankoraŭ li ne povis pruvi. Eskapi li volis el tiu ĉi 
malamika regiono kaj provis jam kurocele levi la piedojn, sed 
en ia elasta pasto li gluiĝis. Nun la koboldoj puŝis-tiris lin al 
alia loko. Tie en fono stafeta torĉo ekflamis ruĝe kaj lumigis 
virinon en klasika greka robo sur trono. Karamba diris: "Aha, 
jen la belarta Muzo, la inspirantino." La muzo ne estis sola. 
Ŝin ĉirkaŭis grupo el konataj Esperanto-poetoj kaj verkistoj. 
Dekstre sur la brakapogilo duonsidis kalva, mefistoaspekta 
poeto kun bonkora rideto, ĉirkaŭita de siaj skolanoj. Aliflanke 
knabino kun siama kato formis ventron de alia grupo, plijuna. 
Fone staris Reto por kapti utilajn inspirojn kaj ideojn, kiuj 
ŝvebis kiel brilantaj nuboj en la spaco. Apude talenta brazila 
poeto en infanĝardeno rajdis sur lulĉevaleto, ĉar li ankoraŭ 
apartenas al la infana raso. La muzo salute bonvenigis 
sian malnovan Gaston veninta kun la nigra Rajmondo kun 
vinbotelo. Kavalira poeto etendis al la Muzo bukedon da 
rozoj, sed al Karamba minacis per urtikoj. Pro tiu malafabla 
gesto Karamba malkuraĝiĝis. Jen li sentis, ke li iĝis centro 
de ĝenerala atento. Lia komplekso de malplia valoro peris 
hontosenton, Li vidis sin duonnuda. Lia eluzita pantalono 
malkaŝis ne oportunajn ŝinkopartojn. La tumultemaj koboldoj 
nur pliigis la ĝenan situacion kaj henis petole: "Sal - Salo - 
- Ber - Bero ... Ho, Ho, Ho, Hi, Hi!" "For diabla grego kun via 
morda ironio!!" li volis ekkrii, kaj ŝirmocele levi la brakon, 
sed la brakoj paraliziĝis. Li povis nur pene iri, ĉar li sentis 
surhavi siajn hejmajn pantoflojn, en kiuj liaj plataj plandoj 
nur malfikse movis sin. 

"Aŭdu Karamba!" Potenca voĉo kontralta travibris la 
muzejon. "Laŭ mia percepto la celo de la kritiko estas ne kaŝi 
la veron, sed diri ĝin sincere, lojale, honeste. Kaŝi la veron, 
prisilenti ion kritikindan, egalas al misinformo. Estu modesta 
kaj bridu estonte vian emon al superlativoj. Via ĝisnuna laboro 
sur la recenza kampo estis laŭ etika kaj estetika vidpunkto 
ne nur riproĉinda, sed frivole trompa al ĉiuj, kiuj kredis vin 
objektiva, nekomptema. Farante tion vi malutilas ne nur al ni 
verkistoj, sed al nia afero ĝenerale." 

"Certe, certe", li volis cedeme rediri, sed denove 
sufokiĝis la gorĝo. Nun okazis la plej malagrabla. La ĝis nun 
pacema siama kato salte leviĝis, de la brako poetina, saltis al li, 
al lia pantalono kaj ekgratis lian videblan ŝinkoparton, kvazaŭ 
ĝi estus arbokmsto. Fajre ekdoloris la sangantaj grataĵoj, 
eklarmis la okuloj. Tamen longe ne daŭris tiu ĉi embarasa 
situacio, ĉar fine li aŭdis, ke ie koko krias jam kaj la sonĝo 
ĉesis. Karamba vekiĝis. 

Nervotaŭzite li salte leviĝis el la fotelo. Diskmre 
li ekstaris antaŭ la skribotablo, dum ŝvitgutoj perlis sur lia 
lunvizaĝo, el kiu du timplenaj okuloj gapis en la malplenon. La 
membroj doloris, lakapo zumis, la stomako brulis. "Tamen mi 
devis ne manĝi brasiksalaton" li murmuris sinriproĉe. Subite 
ekregis lin nerezistebla korpa emo. Haste li ekprenis paperon 
kaj rapidis el la ĉambro kaj iom poste li revenis kun malpeziĝo 
kaj faciliĝo en la tuta korpo. Sed vane li serĉis la recenzon sur 
la tablo. Ĝi estis for. Ŝajne ĝi malaperis en iu sekreta servo ... 
nu estis tamen bone tiel. Li reekprenis la plumon kaj kun freŝa 
fervoro skribis novan recenzon, kiu estis objektiva, justa kaj 
tiel perfekte respegulis la veron. 

Dragutin Wranka 

